**Приложение № 4** към чл. 8а, ал. 1

*от Наредба за условията и реда за извършване на екологична оценка на планове и програми (Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.)*

ДО

ДИРЕКТОРА НА РИОСВ ПЛОВДИВ

ИСКАНЕ

за преценяване на необходимостта от извършване на екологична оценка (ЕО)

от **Атанас Калчев, Кмет на** **Община Кричим**

(име, фирма, длъжност)

УВАЖАЕМИ Г-Н ДИРЕКТОР,

Моля да ми бъде издадено решение за преценяване на необходимостта от екологична оценка на

**,,Програма за управление на отпадъците на Община Кричим за периода 2021-2028 г.“**

(наименование на плана/програмата)

Във връзка с това предоставям следната информация по **чл. 8а, ал. 1** от Наредбата за условията и реда за извършване на екологична оценка на планове и програми:

1. Информация за възложителя на плана/програмата (орган или оправомощено по закон трето лице):

Име: **Община Кричим**

2. Обща информация за предложения план/програма

а) Основание за изготвяне на плана/програмата - нормативен или административен акт

**Програмата се изготвя на основание изискванията на чл.52 от Закона за управление на отпадъците и Методически указания за разработване на общински програми за управление на отпадъците (утвърдени със заповед № РД-883/23.09.2021 г. на МОСВ). Програмата е в съответствие с Националния план за управление на отпадъците 2021-2028. Съответствието с програмата ще бъде задължително условие за финансиране на проекти по линия на Структурните и Кохезионния фондове на ЕС за периода 2021-2028 г.**

б) Период на действие и етапи на изпълнение на плана/програмата

**Програмата за управление на отпадъците на територията на община Кричим 2021- 2028 г. е разработена за период, който съвпада с действието на Националния план за управление на отпадъците (НПУО 2021-2028 г.) и при необходимост ще бъде актуализирана при промяна във фактическите или нормативни условия.**

в) Териториален обхват (транснационален, национален, регионален, областен, общински, за по-малки територии) с посочване на съответните области и общини

**Територията на Община Кричим**

г) Засегнати елементи от Националната екологична мрежа (НЕМ)

**- BG0002057 ,,Бесепарски ридове“ за опазване на дивите птици, обявена със Заповед № РД-786/29.10.2008 (ДВ бр. 106/2008 г.) на министъра на околната среда и водите;**

**- BG0000254 ,,Бесепарски възвишения“ за опазване на природните местообитания и на дивата флора и фауна, обявена със заповед № РД-315/31.03.2021 г. (ДВ бр. 50/2021 г.) на Министъра на околната среда и водите.**

**- BG0000424 „Река Въча Тракия“ за опазване на природните местообитания и на дивата флора и фауна, обявена със Заповед № РД-334/31.05.2021 г. на Министъра на околната среда и водите (ДВ бр. 54/2021 г.)**

**- BG0001030 ,,Родопи-Западни“ за опазване на природните местообитания и на дивата флора и фауна, обявена със Заповед на МОСВ № РД-278/31.03.2021 г. (ДВ бр. 45/2021 г.)**

**В териториалният обхват на Община Кричим попадат защитени територии по смисъла на Закона за защитените територии – защитена местност ,,Козница“, обявена със Заповед № РД-405 от 07.07.2008 г. /ДВ бр. 73/2008 г./ и поддържан резерват ,,Изгорялото гюне“, обявена с Пост. № 5334/16.08.1949 г. на МС, актуализирана със Заповед № РД-169/22.02.2013 г. на МОСВ.**

д) Основни цели на плана/програмата

**Програмата за управление на отпадъците на община Кричим за периода 2021‐2028 г. има за цел да осигури на община Кричим инструмент за планиране на необходимите ресурси, мерки и дейности за предоставяне на качествени услуги по управление на отпадъците на жителите на общината и да подобри управлението на отпадъците в съответствие с общоевропейската йерархия за отпадъците. Очаква се изпълнението на Програмата да окаже съществен принос за ефективно използване на ресурсите и намаляване на вредните въздействия на отпадъците върху околната среда в община Кричим**

е) Финансиране на плана/програмата (държавен, общински бюджет или международни програми, други финансови институции)

**Общински бюджет**

ж) Срокове и етапи на изготвянето на плана/програмата и наличие (нормативно регламентирано) на изискване за обществено обсъждане или друга процедурна форма за участие на обществеността

**Обява до обществеността и заинтересованите страни, публикувана на интернет-страницата на общината**

3. Информация за органа, отговорен за прилагането на плана/програмата

**Община Кричим обхваща площ от 54 895 кв.км намира се в югозападната част на Пловдивска област в т. нар. Северна родопска яка. На територията ѝ освен град Кричим няма други населени места. По брой на население община Кричим е една от най­малките в Пловдивска област. Общината граничи с общините Стамболийски, Перущица, Родопи, Девин и Брацигово. Град Кричим се намира на около 20 км югозападно от областния център – гр. Пловдив.**

4. Орган за приемане/одобряване/утвърждаване на плана/програмата

**РИОСВ Пловдив, Общински съвет при община Кричим**

5. (не е задължително за попълване)

Моля да бъде допуснато извършването само на екологична оценка (ЕО)/В случаите по чл. 91, ал. 2 от Закона за опазване на околната среда (ЗООС), когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС поради следните основания (мотиви):

………………………………………………………………………………………………………..........………………………………………………………………………………………………………..........Приложение:

А. Информация по чл. 8а, ал. 2 от Наредбата за условията и реда за извършване на екологична оценка на планове и програми:

1. Характеристика на плана/програмата относно:

а) инвестиционните предложения по приложение № 1 към чл. 92, т. 1 и приложение № 2 към чл. 93, ал. 1, т. 1 и 2 към ЗООС и/или други инвестиционни предложения с предполагаемо значително въздействие върху околната среда, спрямо които предлаганият план/програма определя критерии, нормативи и други ръководни условия от значение за бъдещото им разрешаване или одобряване по отношение на местоположение, характер, мащабност и експлоатационни условия:

*Програмата за управление на отпадъците на територията на Община Кричим за периода 2021-2028 г. Програмата обхваща всички дейности, които произтичат като задължение на общината, съгласно разпоредбите на Закона за управление на отпадъците и подзаконовите нормативни документи. Целите й се препокриват с основните цели и приоритети на стратегиите плановете и програмите на местно и национално ниво.*

*Програмата съдържа преглед на текущото състояние на общината по отношение на управлението на отпадъците и регламентира целите, принципите, мерките, начините за контрол, финансиране на дейности и очаквани резултати за изпълнение на задълженията на общинската администрация по отношение на управлението на отпадъците.*

*Община Кричим обхваща площ от 54 895 кв.км намира се в югозападната част на Пловдивска област в т. нар. Северна родопска яка. На територията ѝ освен град Кричим няма други населени места. По брой на население община Кричим е една от най­малките в Пловдивска област. Общината граничи с общините Стамболийски, Перущица, Родопи, Девин и Брацигово. Град Кричим се намира на около 20 км югозападно от областния център – гр.Пловдив.*

*Програмата е изготвена в съответствие с изискванията на:*

* *чл.79 от Закона за опазване на околната среда,*
* *чл. 52 от Закона за управление на отпадъците,*
* *целите, структурата, предвижданията и програмния период на Националния план за управление на отпадъците*
* *Методическите указания за разработване на общински програми за управление на отпадъците, утвърдени със Заповед № РД-883/23.09.2021 г. на Министъра на околната среда и водите.*
* *Европейски тенденции за решаване на проблемите с отпадъците*
* *Специфичните местни условия заложени в Общинския план за развитие на Община Кричим 2014-2020 г.*

б) мястото на предлагания план/програма в цялостния процес или йерархия на планиране и степен, до която планът/програмата влияе върху други планове и програми:

*Определени са целите и приоритетите на общината по отношение на управлението на отпадъците. Програмата е инструмент за подобряване на организацията за управление на отпадъците в общината. Тя създава предпоставки количествата генерирани отпадъци от населението, селското стопанство и промишлеността да бъдат намалени. Предоставя устойчиви, икономически достъпни и законосъобразни услуги по управление на отпадъците на територията на общината в съответствие с действащото екологично законодателство, национални и местни политики и стратегии.*

 *Програмата обхваща всички дейности свързани с управлението на отпадъците генерирани от територията на община Кричим, като разглежда процесите от образуването на отпадъците до тяхното обезвреждане. Предмет на програмата са битови отпадъци; строителни отпадъци; специфични потоци отпадъци – МРО; разделно събиране на рециклируеми отпадъци и компостиране на биологичноразградими отпадъци.*

*Направен е анализ на съществуващото състояние по отношение управлението на отпадъците, на база на който са идентифицирани проблемите и са формулирани целите. Към всяка подпрограма е разработен план за действие, в които са посочени необходимите мерки, отговорните институции и необходимите финансови средства.*

*Основните резултати които се очакват от изпълнението на програмата са свързани с предотвратяване и намаляване на образуването на отпадъци; увеличаване на количествата на оползотворени отпадъци; подобряване на организацията по събиране и транспортиране, екологосъобразно обезвреждане, вкл. предотвратяване на риска за човешкото здраве.*

в) значение на плана/програмата за интегрирането на екологичните съображения, особено с оглед насърчаването на устойчиво развитие:

*От съществено значение за устойчивото развитие на Община Кричим са целите заложени в Програмата за управление на отпадъците за периода 2021-2028 г. Те са част от националните цели за управление на отпадъците. При прилагането на йерархията на отпадъците, европейските страни трябва да предприемат мерки за насърчаване на вариантите, които обезпечават най‐благоприятните за околната среда резултати като цяло. Това може да наложи специфични потоци отпадъци да се отклонят от йерархията, когато това се основава на съображения, свързани с жизнения цикъл на отпадъците, във връзка с цялостното въздействие на образуването и управлението на такива отпадъци. Държавите‐членки вземат предвид общите принципи за опазване на околната среда ‐ предпазни мерки и устойчивост, техническата осъществимост и икономическата приложимост, опазването на ресурсите, както и цялостното въздействие върху околната среда, човешкото здраве, икономиката и обществото. Ясните дефиниции са от решаващо значение за точното определяне на нивата на йерархията за управление на отпадъците, като по този начин се избягват случаи на неправилно приложение на йерархията. Като цяло, трябва да се подчертае, че това, че даден оператор дава описание на дадена операция в съответствие с терминологията на дефинициите на Рамковата директива за отпадъците (РДО) или на съответния национален закон, не означава автоматично, че това е точно тази операция; конкретните обстоятелства на планираната операция винаги трябва да се имат предвид, когато се оценява дали определението е изпълнено.*

г) екологични проблеми от значение за плана/програмата:

*Програмата е продължение и надгражда общинските стратегически и планови документи в областта на опазване на околната среда, вкл. В областта на управление на отпадъците. Ще се насърчи прилагането на „йерархията“ за управление на отпадъците, така че да се намали отрицателното въздействие върху околната среда и да се повиши ефективността на използване на ресурсите*.

д) значение на плана/програмата за изпълнението на общностното законодателство в областта на околната среда:

*Програмата за управление на отпадъците на община Кричим е напълно съобразена с националното законодателство относно отпадъците. Изпълнението й ще допринесе както за подобряване на управлението на отпадъците на територията на община Кричим, така и за изпълнение на националните цели и политики в областта на отпадъците, чистотата на въздуха, опазването на почвите и водите.*

е) наличие на алтернативи:

*Нулева алтернатива – при неизпълнение на заложените в Програмата за управление на отпадъците цели може да настъпи екологична катастрофа.*

*Алтернатива при изпълнение на Програмата за управление на отпадъците – с изпълнението на целите и спазването на законодателната рамка за управление на отпадъците се гарантира опазването на околната среда на територията, на която действа съответно програмата.*

2. Обосновка на конкретната необходимост от изготвянето на плана/програмата:

*Общинската програма се разработва в съответствие с чл. 52, ал. 1 от ЗУО и е със структурата, целите и предвижданията на Националния план за управление на отпадъците (НПУО). Общинската програма се разработва и приема за период, който следва да съвпада с периода на действие на НПУО. Периодът, за който МОСВ разработва Националния план, е 2021-2028 г. Програмата за управление на отпадъците на Община Кричим е за същия период.*

3. Информация за планове и програми и инвестиционни предложения, свързани с предложения план/програма:

*Общинската програма за управление на отпадъците 2021‐2028 г. на община Кричим е разработена в координация с програмните документи в сектор отпадъци на национално ниво и с общинските програмни документи за развитие на общината При разработване на Програмата са взети предвид основните постановки на националните програмни документи, в т.ч.:*

*· Националния план за управление на отпадъците 2021–2028 г. и Националната програма за предотвратяване на отпадъците като част от него;*

*· Националния стратегически план за поетапно намаляване на биоразградимите отпадъци, предназначени за депониране до 2020 г.;*

*· Национален стратегически план за управление на отпадъците от строителството и разрушаване на територията на Република България за периода 2011‐2020 г.;*

*· Националния план за управление на утайките от ПСОВ до 2020 г. Същите методи на третиране на утайките от ПСОВ и проценти са предвидени и за близкия до община Кричим регион на територията на РИОСВ гр. Пазарджик;*

*· Третия национален план за изменение на климата 2013‐2020 г., и по‐конкретно в частта, отнасяща се до емисии на парникови газове от Сектор „Отпадъци”.*

*Очаква се изпълнението на предвидените мерки от общинската програма за управление на отпадъците да даде принос към изпълнението на целите на посочените национални програмни документи, тъй като поставените общински цели са в пълен синхрон с националните цели, приоритети и мерки в областта на управление на отпадъците.*

*Като елемент от системата за планиране развитието на общината за периода до 2028 г., Програмата за управление на отпадъците на община Кричим е синхронизирани и съобразена с ключови общински програмни документи.*

4. Характеристики на последиците и на пространството, което е вероятно да бъде засегнато, като се отчитат по-специално:

а) вероятността, продължителността, честотата и обратимостта на последиците:

**Не се очаква**

б) кумулативните въздействия:

**Не се очаква**

в) трансграничното въздействие:

**Програмата обхваща само територията на община Кричим**

г) рисковете за човешкото здраве или околната среда, включително вследствие на аварии, размер и пространствен обхват на последствията (географски район и брой население, които е вероятно да бъдат засегнати)

**С реализацията на дейностите включени в програмата не се очаква да има риск за човешкото здраве и околната среда.**

д) очакваните неблагоприятни въздействия, произтичащи от увеличаване на опасностите и последствията от възникване на голяма авария от съществуващи или нови предприятия/съоръжения с нисък или висок рисков потенциал, съгласувани по реда на ЗООС, за случаите по чл. 104, ал. 3, т. 3 от ЗООС:

**Не се очакват**

е) величината и пространственият обхват на въздействията (географски район и брой на населението, които е вероятно да бъдат засегнати):

**Населението на Община Кричим е 7752 души (по данни от НСИ към 31.12.2020 г.).**

ж) ценността и уязвимостта на засегнатата територия (вследствие на особени естествени характеристики или на културно-историческото наследство; превишението на стандартите за качество на околната среда или пределните стойности; интензивно земеползване):

**Неприложимо**

з) въздействието върху райони или ландшафти, които имат признат национален, общностен или международен статут на защита:

*В обхвата на Община Кричим е Поддържан резерват ( ПР) "Изгорялото гюне”. Обявен е за резерват през 1949 г. През 1999 г. е прекатегоризиран в поддържан резерват. Общата му площ е 29,3 ха. На неговата територия се съхранява едно от редките находища на дървовидна хвойна (Juniperus excelsa Bieb.). Характерни растения за резервата са келяв габър, космат дъб, люляк, жасмин и други интересни дървесни и тревни видове. Той представлява голям интерес за природолюбителите като разкрива възможности за организиране на екотуризъм. Поддържаният резерват е изключителна държавна собственост и се разполага изцяло на територията община Кричим. Охранява се от РИОСВ – гр. Пловдив. В него е забранена всякаква човешка дейност. Резерватът има ограничен туристически потенциал. Посещения в него са разрешени само по маркирани пътеки, определени съгласно чл.17, ал.3 от Закона за защитените територии (ЗЗТ). Резерватът може да служи като притегателен център за туристи, желаещи да се насладят на естествена съхранена природа.*

*Защитена местност (ЗМ) “Козница” е обявена през юли 2008 г. с цел опазване на най­голямото в Родопите находище на дървовидна хвойна (Juniperus excelsa Bieb). Площта на ЗМ е 650,2 ха. Защитената местност се разполага на територията на две общини. Една част (4,230 дка от площта ѝ) е на територията на община Кричим, а останалата част (6 497,341 дка) ­ на територията на община Родопи.*

*Защитени зони. На територията на община Кричим са разположени част от защитена зона „Бесапарски ридове“, код BG0002057 – по директивата за птиците и части от защитените зони по директивата за хабитатите – „Родопи–Западни“, код BG0001030, „Бесапарски възвишения“, код BG0000254 и „Река Въча–Тракия“, код BG0000424.*

 *Защитена зона „Родопи–Западни “ включва слабо населен район с обширни иглолистни и смесени гори. Зоната е ключово място за опазване на мечката – без опазване на тази зона срещу фрагментация и засилване на човешкото влияние, бъдещото на цялата Рило­Родопска популация, включително и гръцката й част, ще бъде застрашено.*

 *Защитена зона „Бесапарски възвишения“ е разположена в югозападната част на Тракийската низина в подножието на Родопите. Теренът обхваща ниски варовити безлесни хълмове и съседните открити пространства на запад до пътя за Пещера, на изток до река Въча. Северна граница е река Марица, а южната преминава през землищата на селата Радилово, Бяга и Козарско и достига гр. Кричим. В територията попадат и рибарниците до с.Триводици.*

*Бесапарските ридове са с надморска височина между 350 и 536 м. Около 90% от територията им е заета от калцифилни и топлолюбиви тревни съобщества и обработваеми площи. Има отделни петна широколистни и смесени гори. Най­разпространените тревни съобщества са доминирани от белизмата (Dichantium ischaemum), поради факта, че видът е много издръжлив на паша, отъпкване и особено на ерозия. Малък процент от територията е заета от храсти и ниски дървета. Варовитите хълмове се характеризират със специфична растителност, което определя тяхното значение като убежище на редки, ендемични и реликтни видове. На хълмовете расте един локален ендемичен растителен вид – текирската мишорка (Gypsophila tekirae). От бозайниците, лалугерът (Spermophilus citellus) заслужава особено внимание, тъй като е основен хранителен ресурс за дневни грабливи птици, някои, от които много редки и застрашени.*

 *Защитена зона „Река Въча–Тракия “ обхваща бреговете на едноименната река, която е един от най­значимите притоци на р. Марица. Започва от гр. Кричим и продължава до вливането на р. Въча в р. Марица. Почвите в прилежащите територии са хумусно­ карбонатни. Реката е относително пълноводна. Бреговете са покрити с естествена растителност и изкуствени насаждения от хибридна топола. Зоната е място за многобройни видове птици, растения, риби (Leuciscus cephalus, Gobio gobio, Carassius auratus, Salmo irideus, Salmo trutta), земноводни и влечуги (Rana ridibunda, Lacerta viridis, Coluber jugularis, Natrix natrix, Testudo graeca, Emys orbicularis др.).*

*В защитена зона „Бесапарски ридове“ са установени 86 гнездящи видове птици, от които 15 са включени в „Червената книга на Р. България“ (1985). От срещащите се видове 43 са от европейско природозащитно значение. Като световно застрашени са включени 2 вида. Зоната осигурява подходящи местообитания за 25 вида, включени в Приложение 2 на Закона за биологичното разнообразие, за които се изискват специални мерки за защита. От тях 22 са вписани в Приложение І на Директива 79/409 на ЕС. Бесапарските ридове са от световно значение за опазването на застрашения от изчезване на планетата царски орел (Aquila heliaca) и е едно от най­важните места в България от значение за Европейския съюз за гнездящите тук полска бъбрица (Anthus campestris), белоопашат мишелов (Buteo rufinus), ловен сокол (Falco cherrug) и дебелоклюна чучулига (Melanocorypha calandra). Тъй като мястото предоставя богата хранителна база, то поддържа значителни гнездови популиции и на други видове грабливи птици като малкия креслив орел (Aquila pomarina), орела змияр (Circaetus gallicus), скалния орел (Aquila chrysaetos), сокола скитник (Falco peregrinus) и др. Видове, характерни за откритите тревни местообитания, като совоокия дъждосвирец (Burchinus oedicnemus), късопръстата чучулига (Calandrella brachydatyla), и други също гнездят в района в значителна численост.*

5. Карта или друг актуален графичен материал на засегнатата територия и на съседните ѝ територии, таблици, схеми, снимки и други - по преценка на възложителя, приложения:

5.1. Окончателен проект на ОУП Кричим – синтезен чертеж - на ел. носител в .pdf формат;

5.2. Схема на защитени зони – на ел. носител в .pdf формат

6. Нормативни изисквания за провеждане на наблюдение и контрол по време на прилагане на плана или програмата, в т.ч. предложение на мерки за наблюдение и контрол по отношение на околната среда и човешкото здраве:

*Наблюдението и оценката на изпълнението на Програмата за управление на отпадъците на община Кричим е от ключово значение, с оглед проследяване на напредъка по постигане на поставените цели, срокове и ресурси и навременно предприемане на действия за преодоляване на възникващи проблеми при реализацията на мерките, а при необходимост ‐ предприемане на действия за актуализация на Програмата.*

*Наблюдението на Програмата за управление на отпадъците ще се осъществява чрез периодично събиране на информация, свързана с напредъка по изпълнение на включените в Програмата мерки и степента на постигане на индикаторите, както и анализ на събраната информация и на възникнали проблеми при изпълнението и причините за тях. В допълнение, за всяка мярка ще се наблюдава и спазването на планирания график и степента на изразходване на ресурсите. За целта общината ще изготви процедурни правила за наблюдение и оценка на Програмата, включително за събиране и систематизиране на данните за посочените в програмата индикатори и отговорностите на общинските звена, които имат отношение към изпълнението на конкретните програмни мерки, и на служителя, отговорен за систематизиране, анализ и оценка на напредъка в изпълнение на мерките, причините за неизпълнение или за изоставане в изпълнението и ще изготвя годишен доклад за напредъка по изпълнение на мерките и програмните цели.*

*Контролът върху изпълнението на Програмата за управление на отпадъците ще се осъществява от Общинския съвет. За целта всяка година в срок до 31 март кметът на общината ще представя на Общинския съвет годишен доклад за изпълнение на програмата за предходната година. Годишните отчетни доклади за изпълнението на Програмата за управление на отпадъците ще се публикуват и на интернет страницата на община Кричим с цел информиране на обществеността.*

*Програмата за управление на отпадъците ще бъде актуализирана в случай на промени в законодателството, които налагат съществени промени в заложените стратегически и оперативни цели и в планираните мерки за тяхното постигане. Програмата може да бъде актуализирана и при доказана необходимост от допълнителни мерки поради значително изоставане в изпълнението и постигането на целевите индикатори, както и при други непредвидени обстоятелства. Процедурата на актуализация ще включва изготвяне на актуализиран вариант на Програмата за управление на отпадъците на община Кричим, провеждане на публично обсъждане, прилагане на законодателството за екологична оценка на планове и програми, внасяне на актуализираната програма за одобрение и приемане от Общински съвет на община Кричим.*

7. Информация за платена такса и датата на заплащане.

Б. Електронен носител - 1 бр.

 Желая решението да бъде издадено в електронна форма и изпратено на посочения адрес на електронна поща.

 Желая да получавам електронна кореспонденция във връзка с предоставяната услуга на посочения от мен адрес на електронна поща.

 Желая решението да бъде получено чрез лицензиран пощенски оператор.

Дата: …………………… Възложител: ……………………..

 (подпис)